Experimente sociale în numele neutralității 
climatice. Trei oraşe din România, selectate de CE 
pentru Misiunea „100 de oraşe inteligente”. Un hub 
lansat la Cluj susţine extinderea programului în alte 
10 oraşe 

Cluj Napoca a găzduit, luni, 18 decembrie, un eveniment dedicat aşa zisei 
neutralităţi climatice, în cadrul căruia primarul Emil Boc a anunţat 
lansarea Hub-ului M100, având „rol determinant în tranziţia verde la 


nivel naţional”. 
Potrivit primarului Boc, Cluj-Napoca devine centru al neutralității 
climatice, cu rol în implementarea misiunii UE „100 de oraşe inteligente şi 


neutre din punct de vedere climatic până în 2030”. 


Despre ce este vorba 


Trei oraşe din România, respectiv Cluj-Napoca, Suceava şi Bucureşti- 
sector 2, au fost selectate de CE, în 2022, pentru a face parte din misiunea 
UE „100 de oraşe inteligente”. Acum, se doreşte extinderea acestui proiect 


în alte zece oraşe din România. 


„În acest context am semnat Declaraţia comună privind cooperarea în 
scopul sprijinirii celor 3 oraşe românești selectate în cadrul Misiunii UE: 
Cluj-Napoca, Suceava şi Bucureşti-sector 2, în implementarea Planurilor 
de Acţiune Climatică aprobate de Comisia Europeană şi lansării unei 
Misiuni în oglindă, pentru a sprijini alte 10 orașe din România în drumul 


către neutralitate climatică”, a anunţat, pe Facebook, primarul Emil Boc. 
Potrivit lui Boc, M100 are două obiective: 


e Sprijinirea celor trei oraşe din România selectate în cadrul Misiunii 
UE (Cluj-Napoca, Suceava şi Bucureşti — sector 2), în implementarea 
proiectelor ce vizează tranziţia verde, precum şi în identificarea 


surselor de finanţare pentru acestea; 


e Lansarea unei Misiuni în oglindă, care va folosi instrumentele de la 
nivel european pentru a sprijini alte 10 orașe din România în drumul 
către neutralitate climatică. În acest sens, M100 va lansa un apel de 
candidaturi în vederea selectării celor 10 oraşe care vor face parte 
din Misiunea în oglindă şi care vor atinge neutralitatea climatică 


până în anul 2035. 


Astfel, explică primarul Emil Boc, „Hub-ul Naţional M100 va deveni o 
platformă de experiment, facilitare şi informare, cu alte cuvinte un 
hub de expertiză în beneficiul oraşelor care se angajează în efortul de 
atingere a țintelor climatice până în 2030 sau 2050, urmând principiul 


niciun oraş nu este lăsat în urmă”. 


Pe de altă parte, primarul Boc şi-a exprimat îngrijorarea cu privire la 
încălzirea globală. 


„Cum ar putea arăta lumea dacă nu facem nimic în 2050? Valuri de 
căldură, secete, uragane, vor fi la ordinea zilei, cu riscuri de 


sănătate, temperaturile de 45 de grade vor fi obişnuite. Vom ajunge 


să nu mai avem apă potabilă, purtatul măştii va deveni obligatorie 
pentru că nu vom putea respira din cauza poluării şi vor muri mai 
mulţi oameni, iar cei mai afectaţi vor fi cei săraci, care nu vor 


supraviețui. 


Creşterea nivelului mării datorate topirii ghețarilor va la inundaţii 
costiere şi la migraţie. Florida nu va mai exista, nici Mamaia, 
foametea este după colţ, vor fi războaie pentru resurse”, a spus Emil 


Boc, potrivit Cluj24.ro. 


Finanţare de un miliard de euro 


Cum lupta cu încălzirea globală este costisitoare, sunt anunţate finanţări 


de peste un miliard de euro pentru Hub-ul M100. 


„Cu acest Hub M100 ne dorim să accelerăm tranziţia spre 
neutralitatea climatică în oraşe şi să finanţăm proiectele aferente. 
Vrem să aducem finanţare pentru proiecte concrete, iar Misiunea să 
fie finanțată cu un miliard de euro până în 2030”, a anunţat 
coordonatorul Hub-ului M100 şi secretar de stat în cadrul 


Ministerului Investiţiilor şi Proiectelor Europene, Ovidiu Cîmpean. 


La lansare au participat reprezentanţi ai Comisiei Europene, Ambasadei 
României în Regatul Norvegiei, ai Cancelariei Primului Ministru, ai 
Ministerul Investiţiilor și Proiectelor Europene, ai Ministerului Energiei, 
ai Ministerului Cercetării, Inovării şi Digitalizării, ai Ministerului 
Dezvoltării, Lucrărilor Publice şi Administraţiei şi ai UEFISCDI alături de 


reprezentanţi ai mediului academic şi societăţii civile. 
M 100 
Potrivit site-ului oficial, M100 este un hub românesc creat pentru a 


sprijini una dintre noile misiuni ale UE-100 oraşe inteligente și neutre din 


punct de vedere climatic până în 2030. 


Misiunile UE reprezintă o noutate a programului Orizont Europa, 
funcţionând ca un portofoliu de acțiuni- proiecte de cercetare, măsuri de 


politică publică sau chiar iniţiative legislative. 


Misiunea UE: 100 oraşe inteligente şi neutre din punct de vedere 

climatic până în 2030 este una dintre cele 5 misiuni UE şi va sprijini, 
promova şi pune în valoare 100 de oraşe europene în transformarea lor în 
direcţia neutralității climatice. Oraşele joacă un rol fundamental în 
atingerea neutralității climatice până în anul 2050 şi sunt locul în care 
strategiile de decarbonizare a sectorului energetic, transport, urbanism şi 


chiar agricultură coexistă și se intersectează. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteţi 
sprijini printr-o donaţie bancară sau prin PayPal, 
completând formularul de mai jos. 

